Kedadeyan iki kawiwitan saka dhawuhe pak Lurah ing Bale Desa nembe iki marang para ketua RT, kalebu aku, kanggo nganakake panaliten identifikasi pemutakhiran data peserta askeskin. Cetha dhawuhe pak Lurah: “Bapak-bapak RT, dasare panaliten daftar tiyang ingkang nampi BLT Subsidi BBM ingkang sak punika sampun panjenengan asta. Panjenengan kula aturi mriksani, punapa kawontenanipun sak punika tasih kalebet tiyang kekirangan punapa sampun mlebet tiyang kacekapan. Menawi kawontenanipun sampun benten, saged dipun alihaken warga sanes ingkang langkung kekirangan”.